સરકારે પ્રતિબંધ મૂક્યો અને ટેકસી યુનિયનોએ વિરોધ (મુંબઈ અને કેરળમાં) કર્યો તેમ છતાં આખું વર્ષ ટેક્ષી એગ્રીગેટરની સફળતામાં વધારો થયો હતો. ઓલા અને ઉબેર બંનેનો ડ્રાઇવર્સે વિરોધ કર્યો હતો અને તેમણે બંને કંપની મહેનતાણું ઘટાડી દે છે તેવો આક્ષેપ કર્યો હતો. આવા તમામ અવરોધો વચ્ચે પણ બંનેની કામગીરીમાં વધારો થયો હતો અને તેમની સાથે મેરુ અને જૂગનૂ જેવી અન્ય કંપનીઓને પણ સફળતા મળી હતી. હકીકતમાં અમેરિકન ટેકસી એગ્રીગેટર ઉબેર માટે ભારત બીજું સૌથી મોટું બજાર છે અને તેણે ભારતીય સ્ટાર્ટઅપ્સમાં 1 અબજ ડોલરનું રોકાણ કરવાની યોજના જાહેર કરી છે.